ПРОТОКОЛ

гр. ЛЕВСКИ, _12.12.  2008 г.

Левченски районен съд в публичното съдебно заседание на _дванадесети декември_ 2008 г.  в състав:

	  	Председател: СТОЙКА МАНОЛОВА
			       Съдебни заседатели: 
		 	                    
при участието на секретаря _Ваня Димитрова и прокурор Цветомир Папурков, сложи за разглеждане _н.д.о.х. №20084410200607, поописа за 2008 год.,  докладвано от съдия _Манолова_
На именното повикване в _13.00_ часа се явиха:

ПОДСЪДИМИЯТ – лично и с адв. А. А. с пълномощно към делото.
ЗА РП ЛЕВСКИ – явява се прокурор Цветомир Папурков.

ПО ДАВАНЕ ХОД НА ДЕЛОТО:

ПРОКУРОРЪТ – да се даде ход на делото.
АДВ. А. – да се даде ход на делото.
ПОДСЪДИМИЯТ Х. – да се даде ход на делото.
	Съдът
ОПРЕДЕЛИ:
ДАВА ХОД НА ДЕЛОТО:

СНЕ САМОЛИЧНОСТТА НА ПОДСЪДИМИЯ:
 
П.Х. - роден на * г. в гр. Д., *, ЕГН *.

На страните се разясняват правата по чл. 274 и 275 от НПК

ПРОКУРОРЪТ - Не правим отводи, нямаме нови искания
АДВ. А. - Не правим отводи. Нямаме нови искания
ПОДСЪДИМИЯТ - Не правя отводи.
	Съдът
ОПРЕДЕЛИ:
			ОТКРИВА СЪДЕБНОТО СЛЕДСТВИЕ

АДВ. А. - Постигнали сме споразумение с РП Левски. Моля споразумението да бъде утвърдено с произтичащите от това законови последици.

ПОДСЪДИМИЯТ Х. - Разбирам обвинението за което сключихме споразумение. Признавам се за виновен. Разбирам последиците от споразумението. Съгласен съм с тях. Доброволно подписах споразумението. Декларирам, че се отказвам  от разглеждане на делото по общия ред.

ПРОКУРОРЪТ - Моля да одобрите споразумението.

	Съдът намира, че така постигнатото между страните споразумение е пълно и не следва да бъдат внасяни промени в него, поради което
ОПРЕДЕЛИ:

	ВПИСВА в съдебния протокол съдържанието на окончателното споразумение постигнато по н.д.о.х.№20084410200607 по описа на РС-Левски между РП-Левски, подсъдимият П.Х. и защитникът му адвокат А. споразумение, съгласно което:
	Подсъдимият П.Х. се признава за виновен в това, че на 12.09.2008 г., при условията на продължавано престъпление, в гр. Левски, обл. Плевен, по ул. „Неофит Бозвели” и ул.”Хан Кубрат”, в едногодишен срок от наказването му по административен ред с НП №394/20.03.2008 г. на началник РПУ гр. Свищов, влязло в законна сила на 11.06.2008 г. за управление на моторно превозно средство без съответно свидетелство за управление, управлявал моторно превозно средство – лек автомобил „Х.” с рег. № *, без свидетелство за управление.
 
	Налице е извършено деяние. Деянието е извършено от обвиняемия. Извършено е виновно при форма на вината пряк умисъл. 

Деянието съставлява престъпление по смисъла на чл.343в, ал.2, във вр. с ал.1, във вр. с чл. 26, ал.1 от НК на Република България.

За извършеното от обвиняемия П.Х. с ЕГН *, гр. Л., * престъпление, се определя наказание при условията на  чл. 343в, ал.2, във вр. с ал.1, във вр. с чл. 55, ал.1, т.2, б.”б”, във вр. с чл. 42а, ал.2, т.1, 2 и 6, във вр. с ал.1 от НК, а именно “пробация”  със следните пробационни мерки:  
- задължителна регистрация по настоящ адрес за срок от две години, 
- задължителни периодични срещи с пробационен служител за срок от две години.
- безвъзмезден труд в полза на обществото в размер на триста часа годишно за срок от две години.

ПРОКУРОР:  		ЗАЩИТНИК:                             ПОДСЪДИМ: 

	Съдът намира, че постигнатото между страните споразумение не противоречи на закона и морала и следва да бъде одобрено.	Предвид изложеното, съдът

ОПРЕДЕЛИ:

	НА ОСНОВАНИЕ чл.382 от НПК ОДОБРЯВА постигнатото по н.д.о.х. №20084410200607 по описа на РС-Левски  между РП-Левски, подсъдимият П.Х. и защитникът му адвокат А. споразумение.
НА ОСНОВАНИЕ чл.24, ал.3 от НПК прекратява наказателното производство по н.д.о.х. №20084410200607 по описа на РС Левски.
	ОПРЕДЕЛЕНИЕТО на съда е окончателно и не подлежи на жалба и протест.

Протоколът написан в с.з. и приключи в 13.30 часа.

СЕКРЕТАР: 				ПРЕДСЕДАТЕЛ: